ARDRETHU A PHRISIO, CYMRU Enwi, cychwyn a chymhwyso 1 1 Enw'r Gorchymyn hwn yw Gorchymyn Ardrethu Annomestig (Rhyddhad Ardrethi i Fusnesau Bach) (Cymru) 2006 a daw i rym ar 1 Ebrill 2007. 2 Mae'r Gorchymyn hwn yn gymwys o ran Cymru. Dehongli 2 Yn y Gorchymyn hwn— mae i “cod cyfathrebu electronig” yr ystyr sydd i “ electronic communications code ” yn adran 106(1) o Ddeddf Cyfathrebu 2003; mae “cyfarpar cyfathrebu electronig” (“ electronic communications apparatus ”) yn cynnwys — cyfarpar o fewn yr ystyr a roddir gan baragraff 1(1) o'r cod cyfathrebu electronig; strwythurau fel cytiau neu adeiladau eraill o ran eu natur (gan gynnwys strwythurau nad ydynt ond yn rhan o adeilad) a ddefnyddir, neu a ddyluniwyd i'w defnyddio ddim ond i gadw cyfarpar sy'n dod o fewn y disgrifiad ym mharagraff (a); ac unrhyw gyfarpar atodol a feddiennir yn unig at ddibenion person a drwyddedir o dan adran 1 o Ddeddf Telegraffiaeth Radio 1949 , a dim ond ar gyfer hynny, neu berson y rhoddwyd iddo fynediad sbectrwm cydnabyddedig o dan adran 159 o Ddeddf Cyfathrebu 2003 ; ystyr “ Deddf 1988 ” (“ the 1988 Act ”) yw Deddf Cyllid Llywodraeth Leol 1988; ystyr “hereditament a eithrir” (“ excepted hereditament ”) yw hereditament a ddefnyddir ddim ond ar gyfer arddangos hysbysebion, parcio cerbydau modur, gweithfeydd trin carthion neu gyfarpar cyfathrebu electronig, sy'n gwt ar y traeth neu'n swyddfa bost, y mae un neu fwy o baragraffau (a) i (c) o adran 47(2) o Ddeddf 1988 yn gymwys iddo, sy'n hereditament a eithrir fel a ddiffinnir yn adran 47(9) o Ddeddf 1988, sy'n hereditament y Goron fel a ddiffinnir yn adran 65A(4) o Ddeddf 1988, neu sydd yn, neu fod rhan ohono yn, adeilad neu ran hunangynhwysol o adeilad fel a ddisgrifir ym mharagraffau (a) a (b) o adran 66(2B) o Ddeddf 1988; ystyr “swyddfa bost” yw swyddfa bost gyhoeddus o fewn yr ystyr a roddir i “ post office ”gan adran 42(3) o Ddeddf Gwasanaethau Post 2000 . Mwyafswm gwerth ardrethol ar gyfer rhyddhad ardrethi 3 At ddibenion adran 43(4B)(b)(i) o Ddeddf 1988, y swm a ragnodir ar gyfer hereditament yw £12,000. Amodau rhyddhad 4 At ddibenion adran 43(4B)(b)(ii) o Ddeddf 1988, o ran hereditamentau â gwerth ardrethol o £5,000 neu lai, yr amodau i'w bodloni yw— a nad yw'r hereditament yn hereditament a eithrir, a b mae'r heraditament yn cael ei feddiannu'n gyfan gwbl. 5 At ddibenion adran 43(4B)(b)(ii) o Ddeddf 1988, o ran hereditamentau â gwerth ardrethol o £12,000 neu lai, yr amod i'w fodloni yw bod yr hereditament, neu fod rhan o hereditament, yn cael ei ddefnyddio fel swyddfa bost. Swm o E 6 Y swm o E a ragnodir at ddibenion adran 44(9) o Ddeddf 1988 — a os £2,000 neu lai yw gwerth ardrethol yr hereditament a bod yr amodau yn erthygl 4 wedi'u fodloni, yw 2; b os yw gwerth ardrethol yr hereditament yn fwy nag £2,000 ond heb fod yn fwy na £5,000 a bod yr amodau yn erthygl 4 wedi'u bodloni, yw 1.333; c os £9,000 neu lai yw gwerth ardrethol yr hereditament a bod yr amod yn erthygl 5 wedi'i fodloni, yw 500,000; ch os yw gwerth ardrethol yr hereditament yn fwy nag £9,000 ond heb fod yn fwy nag £12,000 a bod yr amod yn erthygl 5 wedi'i fodloni, yw 2. Dirymu ac arbedion 7 1 Yn ddarostyngedig i baragraff (2), dirymir y gorchmynion canlynol— a Gorchymyn Ardrethu Annomestig (Aneddiadau Gwledig) (Cymru) 1998 ; a b Gorchymyn Ardrethu Annomestig (Rhyddhad Ardrethi Gwledig) (Cymru) 2002 . 2 Mae'r gorchmynion a bennir ym mharagraff (1) i barhau mewn grym fel y maent yn gymwys i unrhyw flwyddyn ariannol sy'n gorffen ar 31 Mawrth 2007 neu cyn hynny. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis-Thomas Llywydd y Cynulliad Cenedlaethol 12 Rhagfyr 2006